Στην **SEAGULL S.A.**, βασική αρχή και δέσμευση της Διοίκησης, αλλά και μέλημα κάθε εργαζόμενου, είναι:

* να παρέχει στους πελάτες δημιουργικές, καινοτόμες και αξιόπιστες υπηρεσίες, που καλύπτουν πλήρως τις απαιτήσεις και τις προσδοκίες τους, καθώς και τις σχετικές νομοθετικές και κανονιστικές διατάξεις, εφόσον υφίστανται,
* η διασφάλιση της προστασίας του περιβάλλοντος, σε πλήρη συμμόρφωση με τις σχετικές νομοθετικές και κανονιστικές διατάξεις.

Στο πλαίσιο αυτό, έχει αναπτυχθεί και εφαρμόζεται ένα ολοκληρωμένο Σύστημα Ποιότητας και Περιβαλλοντικής Διαχείρισης, το οποίο ικανοποιεί, πλήρως, τις απαιτήσεις των προτύπων **ISO 9001:2015 και ISO 14001:2015**.

Η Διοίκηση της εταιρείας, μέσω τακτικών και έκτακτων συσκέψεων, εντοπίζει και διασφαλίζει τη διαθεσιμότητα των πόρων που απαιτούνται για την ορθή λειτουργία του Ενιαίου Διαχειριστικού Συστήματος και, παράλληλα, θέτει μετρήσιμους, αντικειμενικούς στόχους για την ποιότητα και το περιβάλλον και την εν γένει λειτουργία της εταιρείας συνεπείς με το Όραμα, την Αποστολή, τις Αξίες, τους οποίους παρακολουθεί διαρκώς ώστε να διασφαλίζεται, αφενός η επάρκεια, η αποτελεσματικότητα και η συνεχής βελτίωση του Συστήματος και, αφετέρου, η καταλληλότητα της παρούσης Πολιτικής.

Γενικοί στόχοι ποιότητας της εταιρείας είναι:

* η δημιουργία σταθερών, μακροχρόνιων σχέσεων με τους πελάτες,
* η εστίαση και συνεχής παρακολούθηση των συνεχώς μεταβαλλόμενων αναγκών τους,
* η επιλογή των κατάλληλων ανθρώπων, υπεργολάβων/προμηθευτών, τεχνικών πόρων και μεθοδολογιών,
* η αξιόπιστη και έγκαιρη υλοποίηση των υπηρεσιών.
* η συνεχής βελτίωση του εφαρμοζόμενου Ενιαίου Διαχειριστικού Συστήματος

Ειδικότερα, η **SEAGULL S.A.** δεσμεύεται να:

* συμμορφώνεται με όλες τις σχετικές με τις δραστηριότητές της νομικές και άλλες απαιτήσεις, που αφορούν την προστασία του περιβάλλοντος και των παρεχόμενων υπηρεσιών της,
* καθορίζει σκοπούς, στόχους και προγράμματα, τα οποία συστηματικά ανασκοπεί, επιδιώκοντας τη συνεχή και περαιτέρω βελτίωση της απόδοσής της σε θέματα ποιότητας και περιβάλλοντος,
* συνεργάζεται με φορείς που είναι επιφορτισμένοι με την προστασία του περιβάλλοντος,
* χρησιμοποιεί τους φυσικούς πόρους (πρώτες ύλες, ενέργεια, κ.λπ.) με τον πιο αποδοτικό και υπεύθυνο τρόπο,
* προλαμβάνει τη ρύπανση του περιβάλλοντος από τις δραστηριότητές της,
* διαθέτει τα κατάλληλα μέσα για την εφαρμογή των βέλτιστων διαθέσιμων τεχνικών, στο βαθμό που είναι εφικτό,
* εξασφαλίζει ότι το προσωπικό είναι ενήμερο για τις αρμοδιότητές του, σύμφωνα με το καταγραμμένο Ενιαίο Διαχειριστικό Σύστημα, καθώς και ευαισθητοποιημένο σε θέματα ποιότητας και προστασίας του περιβάλλοντος,
* επικοινωνεί την πολιτική της στους εργαζόμενους, τους συναλλασσόμενους και τον κοινωνικό περίγυρο.

Οι προμηθευτές και οι υπεργολάβοι με τους οποίους συνεργαζόμαστε, να τηρούν τις δεσμεύσεις της εταιρείας προς τους πελάτες της, ώστε να εξασφαλίζεται το καλύτερο αποτέλεσμα γι’ αυτήν και τους πελάτες της.

Για την ορθή λειτουργία του Ενιαίου Διαχειριστικού Συστήματος, θεωρείται απαραίτητη η εμπλοκή όλων των εργαζομένων και η ανάπτυξη πρωτοβουλιών από το σύνολο του προσωπικού. Η δυνατότητα έκφρασης του προσωπικού, μέσω της υποβολής προτάσεων βελτίωσης, είναι θεσμοθετημένη και θεωρείται ιδιαίτερα σημαντική για την αναβάθμιση της ποιότητας των παρεχομένων υπηρεσιών, αλλά και για την ενδυνάμωση του πνεύματος κατανόησης και συνεργασίας. Σκοπός της εταιρείας είναι να συμπεριλάβει όλους τους εργαζόμενους σε ένα μόνιμο κύκλο συνεχούς βελτίωσης, ώστε να μπορούν να ανταποκρίνονται στα αιτήματα των πελατών με τον καλύτερο δυνατό τρόπο. Για την επίτευξη των στόχων της, η εταιρεία επιλέγει, εκπαιδεύει και επιμορφώνει συνεχώς το προσωπικό της.

Αντίγραφο της Πολιτικής έχει κοινοποιηθεί στο προσωπικό της εταιρείας με κατάλληλους τρόπους, για να υπενθυμίζει σε όλους τους εργαζόμενους την ευθύνη τους, σε σχέση με την ποιότητα και με την προστασία του περιβάλλοντος. Η Πολιτική είναι, επίσης, διαθέσιμη σε κάθε ενδιαφερόμενο μέσω του εταιρικού internet site .

Η Πολιτική εγκρίνεται από τη Διοίκηση της και η καταλληλότητά της αποτελεί αντικείμενο της ετήσιας Ανασκόπησης του Συστήματος από τη Διοίκηση.

**Για την SEAGULL S.A.**

**Εύη Κουλιάτσα, Διευθύνουσα Σύμβουλος**